ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶ/ር ደብረጽዮን ንልዕሊ 70 መራሕቲ ሃገራትን ዓለምለኻዊ ውድባትን ደብዳበ ሰዲዶም 27 ጥቅምቲ 2020 ርእሰ ምምሕዳር ትግራይ ዶክተር ደብረጽዮን ገብረሚካኤል: ንልዕሊ 70 መራሕቲ ሃገራት ዞባውን ዓለምለኻዊ ውድባትን፡ ማሕበረሰብ ዓለም ነዚ [ኣብ ኢትዮጵያ] ዝካየድ ዘሎ ፖለቲካዊ ኩነታት ክከታተሉዎ ዝምሕጸን ደብዳቤ ሰዲዶም። መንግስቲ ትግራይን ፌዴራልን ንሓድሕዶም ኣፍልጦ ስለ ዝተኻልኡ፡ መንግስቲ ፌዴራል ንመንግስቲ ትግራይ ባጀት ብምኽልካሉ ንወጥሪ ክልቲኦም ወገናት ኣዕሪጉዎ ኣሎ። እቲ ንማሕበረሰብ ዓለም ዝተዘርገሐ ደብዳበ፡ መንግስቲ ፌደራል ንትግራይ ኣብ ዝምደብ በጀት ብምኽልካል መሰረተ ልምዓትን ማሕበራዊ ኣገልግሎት ክቖርጽ እንተፈቲኑ: ኣብ ሰላምን ሓድነትን እታ ሃገር ሓደገኛ ኣሉታዊ ፅልዋ ከም ዝህልዎ ኣፍሊጡ። ብሰንኩ ንዝመጽእ ሳዕቤን ድማ እቲ ኣብ ስልጣን ዘሎ ሓይሊ ከም ዝሕተቱሉ እቲ ደብዳበ የፍልጥ። መንግስቲ ፈደራል፡ ብመሰረት ውሳነ ቤት ምኽሪ ፌዴሬሽን ንካቢኔ ባይቶ ወከልቲ ህዝብን ፈጻሚ ኣካልን እቲ ክልል ዝወሃብ ባጀት ከም ዘየሎ ብምግላጽ ብቐጥታ ንምምሕዳር ወረዳታት፣ ከተማታትን ጣብያታትን ሓገዝ ዝወሃበሉ ኣሰራርሓ ከም ዘመቻቹ ምግላጹ ይዝከር። "ዝተዓጽወ መንገዲ ከተኽፍት ዘይትኽእል እንተኾይንካ፡ ስልጣን ምልቃቕ እዩ" ስለምንታይ’ዩ: ዘረባ ኣብዪ ኣሕመድ ንብዙሓት ዘይተውሓጠሎም?
